Eesti riigiasutused on sattunud järjekordse rämpsposti tulva alla. Ameerika usuhullude mahitusel (kuuldavasti ühe nende Poolas resideeruva katoliikiku iseloomuga rakukese kaudu) valminud kenal  klantspaberil trükised uputavad Riigikogu postkaste ja valmistavad peavalu meie esindusorgani koristajatele, sest taaskord on ära visatava paberipahna maht törtsuvõrra tõusnud ning sealsed prügikastid ajavad juba ammu üle...    Muidugi on igal ühiskonnagrupil (jah, isegi igal ususektikeselgi) õigus ning vabadus oma vaateid rahumeelselt levitada, kahetsusväärne on siinjuures aga see, et end alahoidlikuna ja traditsiooniliste väärtuste kaitsjana esitlev seltskond kasutab oma tegevuses meetodeid, mis  sobiksid võitlevasse kommunismi (kuidas see hüüdlause looduselt armuandide mitteootamise ja nende sealt ise võtmise kohta oligi...) ja hävitab halastamatult meid ümbritsevat loodust. Algul puude tapmisega ja seejärel nukrate raiesmike reostamisega paberipahnaga. Kurb.    Selle paberi, kui see juba niikuinii oli valmis meisterdatud, oleks võinud need usuhullud ilma seda täis sodimata kasvõi meie lasteaedadele või koolidele annetada, kus on pidevalt paberikriis. Lapsed oleksid vähemalt saanud oma  loovust arendada ja mine tea, ehk oleksid kunagi mokaotsast hea sõnaga ka Piiblivööndi usuonusid ja -tädisid meenutanud.    Samas muidugi, on second thought, mõeldes kõigi nende ahistamiste ja muude teemade peale, mis katoliku kirikul lastega seoses on, pole seegi ehk just parim mõte...    (Foto autorilt on selle kasutamiseks luba olemas. :) )